26 Нови 19 22 Капитал Facebook Twitter COVID-19\nАко искаме да изградим мир в Европа, да възстановим европейската стратегическа автономия, трябва да преразгледаме позицията си спрямо Русия.\n13 ноември 2019 07:00 19415 прочитания\n19 22 Капитал Facebook Twitter\n"Капитал" започва да публикува съдържание от The Economist. Читателите ще получат селекция от теми, които имат отражение върху местния бизнес и политика, или показват важен за следващите месеци и години тренд. Текстовете ще се публикуват на сайта, във вестника и мобилните приложения на "Капитал".\nЗапочваме с интервюто на френския президент Емануел Макрон, което предизвика вълна от реакции на най-високо политическо ниво в Европа.\nВсички сме впечатлени от много мрачния тон на скорошната ви реч на посланическата конференция. Започнахте с почти екзистенциални наблюдения за бъдещето на Европа; говорихте за възможното изчезване на ЕС. Не драматизирате ли твърде силно ситуацията? Защо е с толкова тъмни краски визията ви за бъдещето на Европа?\nНе вярвам в свръхдраматизирането, опитвам се да бъда ясен. Но погледнете какво се случва в света. Неща, които само преди пет години бяха немислими. Да се самоизтощаваме около Brexit, да имаме ЕС, за който е трудно да помръдне напред, да имаме американски съюзник, който бързо ни обръща гръб по стратегически въпроси – никой не би повярвал, че това е възможно. Как се роди ЕС?\nОпитвам се да гледам фактите. Лично аз мисля, че Европа е чудо. Този континент има най-голямата географска концентрация на културно и езиково разнообразие. Което обяснява защо в продължение на почти две хилядолетия Европа е разтърсвана от непрестанни граждански войни. А през последните 70 години постигнахме малко геополитическо, историческо и цивилизационно чудо – политическо уравнение, в което отсъства хегемония и което позволява мир. И това се дължи на факта, че Европа преживя един от най-бруталните конфликти, най-бруталния в цялата история, и достига най-голямото си дъно през XX век.\nЕС е изграден върху идеята да споделим нещата, за които сме воювали преди – въглищата и стоманата. След това съюзът се структурира като общност, която не е просто пазар, а е политически проект. Но поредица от явления ни тласнаха до ръба на пропастта. Първо, Европа изгуби представата за историята си. ЕС забрави, че е общност, и все повече мисли за себе си като за пазар, а за разширяването – като за своя крайна цел. Това е фундаментална грешка, тъй като смалява политическия обхват на европейския проект, особено от 90-те години насам. Пазарът не е общност. Общността е по-силна – тя съдържа понятията за солидарност, за сближаване, които сме изгубили, и за политическа мисъл.\nНещо повече – ЕС по същество е изграден с идеята да бъде младши партньор на американците. Това е залегнало от самото начало в плана "Маршал". И върви ръка за ръка с една доброжелателна Америка, действаща като краен гарант на система и баланс от ценности, основани на запазването на световния мир и доминацията на западните ценности. Цената за това е НАТО и подкрепата за ЕС. Но тяхната позиция се измени в последните 10 години и не става въпрос само за администрацията на Тръмп. Трябва да разберете, че това е дълбока промяна в американската политика. Идеята беше заявена от президента Обама: "Аз съм тихоокеанският президент."\nТака САЩ се обърнаха в друга посока, което всъщност е много проницателно от тяхна гледна точка – те гледат към Китай и американския континент. След това президентът Обама го теоретизира като геополитическа стратегия на търговски блокове, подписа договори и се оттегли от Близкия изток с думите: "Това вече не е моята политика по добросъседство."\nНо резултатът беше проблем и слабост – кризата от 2013-2014 г., провалът с ненамесата в отговор на използването на химически оръжия в Сирия, което беше вече първата фаза на краха на западния блок. Защото в този момент големите регионални сили си казаха: "Западът е слаб." Нещата, които вече бяха започнали под повърхността, станаха видими в последните години.\nИ това вече промени отношенията между Европа и САЩ?\nСАЩ остават нашият основен съюзник, ние имаме нужда от тях, близки сме и споделяме еднакви ценности. Аз се грижа много за тези отношения и инвестирах много в тях с президента Тръмп. Но сега за пръв път имаме американски президент, който не споделя нашата идея за европейския проект, и американската политика се отклонява от този проект.\nТрябва да си направим изводи от последствията. Тези последствия виждаме в Сирия в момента – крайният гарант, чадърът, който направи Европа по-силна, вече няма същите отношения с Европа. Което означава, че нашата отбрана, нашата сигурност, елементи на нашия суверенитет трябва да бъдат преосмислени. Аз не чаках Сирия, за да го видя. Откакто станах президент, се боря за идеята за европейски военен и технологичен суверенитет.\nПърво, Европа бавно губи представа за историята си. Второ, случва се промяна в американската стратегия. Трето, пребалансирането в света върви ръка за ръка с възхода в последните 15 години на Китай като сила, което създава риска от двуполярност и очевидно маргинализира Европа. Прибавете към това опасността от САЩ/Китай – Г-2, и появяването отново на авторитарни сили в покрайнините на Европа, което също ни отслабва значително. Това надигане на авторитарни сили, имам предвид Турция и Русия, които са двата основни играча в нашата политика по добросъседство, както и последствията от Арабската пролет създават бъркотия.\nВсичко това води до изключителната крехкост на Европа, която, ако не успее да мисли за себе си като за глобална сила, ще изчезне, тъй като ще понесе силен удар. И накрая, в добавка към всичко изброено, имаме вътрешна европейска криза: икономическа, социална, морална и политическа криза, която започна преди десет години. Европа не преживява отново гражданска война чрез военен конфликт, а чрез себичен национализъм. В ЕС има разделение север - юг по икономическите теми и изток - запад по мигрантския въпрос, като резултатът е надигане на популизма в цяла Европа. Тези две кризи – икономическата и мигрантската – удрят особено силно средната класа. Това става чрез вдигането на данъците, чрез бюджетните ограничения, които са болезнени за средната класа, и според мен това е историческа грешка. Именно тези неща са в основата на възхода на екстремизма в Европа. Една Европа, която става все по-трудна за управление.\nНа фона всички тези предизвикателства, които изброих, имаме Европа, в която много държави са управлявани от коалиции с крехки мнозинства или нестабилен политически баланс. Погледнете Германия, Италия, Испания, Белгия, вижте Великобритания, която добре познавате, погледнете Франция. Да, ние имаме силни институции и мнозинство до 2022 г. Но имаме и много остра социална криза, която още не сме преминали. Нито една европейска държава не е пощадена. С изключение на онези, които обърнаха гръб на либералната демокрация и решиха да станат много по-твърди. Може да се каже, че Унгария и Полша се предпазиха от подобни кризи, макар в Будапеща да има предупредителни сигнали.\nКато се имат предвид всички тези фактори не смятам, че съм песимистичен или рисувам прекалено мрачна картина, говорейки така. Просто казвам, че ако не се събудим, ако не се изправим пред тази ситуация и не решим да направим нещо за нея, има значителен риск в дългосрочен план да изчезнем геополитически или поне да изгубим контрола върху собствената си съдба. Вярвам дълбоко в това.\nНо как могат да бъдат посрещнати на практика предизвикателствата, които описвате? Как всъщност ще преодолеете цялата съпротива, всички пречки и ще изградите този европейски суверенитет?\nПърво, нещата се променят и трябва да продължаваме да обясняваме това. Има дълбоко мисловно течение, формирано в периода между 1990 г. и 2000 г. около идеята за "края на историята", за безграничното разрастване на демокрацията, за триумфа на Запада като универсална ценностна система. Това беше широко приетата истина до 2000 г., когато серия шокове показаха, че всъщност тя не е безспорна.\nТака първото, което трябва да направим, е да си върнем военния суверенитет. Веднага след като станах президент, започнах да поставям въпроса за европейската отбрана начело на дневния ред на европейско ниво, на ниво Франция - Германия. На съвместното заседание на френското и германското правителство на 13 юли 2017 г. стартирахме два големи проекта – танкът и самолетът на бъдещето. Всички казаха: "Никога няма да успеем да направим това." Трудно е, но напредваме и е възможно.\nСтартирахме Европейската инициатива за военна намеса, която обявих в речта си в Сорбоната и която вече е факт – на Деня на Бастилията т.г. останалите девет страни членки бяха в Париж. Оттогава се присъедини и Италия, Гърция също иска да стане част от инициативата. Това показва, че има нарастващо осъзнаване на важността на отбраната. Държави като Финландия и Естония се присъединиха към инициативата – държави, които досега бяха, от една страна, дълбоко подозрителни към НАТО, а от друга – изпълнени с недоверие към Русия. И мантрата им беше: "Предавам се изцяло в ръцете на НАТО."\nНестабилността на нашия американски партньор и нарастващото напрежение помогнаха идеята за европейска отбрана постепенно да се наложи. Това е осъвременяване на идеята за силна и стратегическа Европа. И бих добавил, че в някой момент ще трябва да преразгледаме НАТО. Според мен в момента сме свидетели на мозъчната смърт на НАТО. Трябва да сме наясно.\n"Мозъчната смърт на НАТО"?\nПросто вижте какво се случва. Имаме партньори, които са заедно в една и съща част на света и няма никакво подобие на координация и стратегическо взимане на решения между САЩ и техните съюзници от НАТО. Имаме некоординирани агресивни действия от друг съюзник в НАТО - Турция, в регион, където нашите интереси са заложени на карта. Няма никакво планиране на ниво НАТО, нито каквато и да било координация. Няма дори никакви разговори в НАТО за избягване на сблъсък на съюзнически войски по погрешка. Среща ще има през декември. Тази ситуация според мен не поставя под въпрос вътрешната съвместимост в НАТО, която е ефективна на ниво армии и работи добре на ниво командване на операции. Но стратегически и политически трябва да признаем, че имаме проблем.\nСмятате ли, че и чл. 5 също не работи, това ли подозирате?\nНе зная, но какво ще означава чл. 5 утре? Ако режимът на Башар ал Асад реши да отмъсти на Турция, ние ще приемем ли това за нападение срещу всички нас? Това е решаващ въпрос. Ние влязохме в конфликта, за да се борим срещу ДАЕШ ("Ислямска държава в Ирак и Леванта"). Парадоксът е, че както решението на САЩ, така и офанзивата на Турция имат един и същ резултат – жертването на наши партньори, които се биха срещу ДАЕШ на терен, Сирийските демократични сили. Това е ключов въпрос.\nОт стратегическа и политическа гледна точка това, което се случи, е огромен проблем за НАТО. И прави две неща още по-съществени на военно и стратегическо ниво. Първо, европейска отбрана – Европа трябва да стане автономна по отношение на военната стратегия и способности. И второ, трябва да отворим отново стратегически диалог – без да сме наивни и без да бързаме – с Русия. Защото всичко това показва, че трябва да си възвърнем контрола върху политиката към нашите съседи, не можем да оставим тя да бъде ръководена от трети страни, които не споделят същите интереси. Това за мен е важна тема, приоритетен въпрос, който е както геополитически, така и военен. След това го има и технологичния въпрос...\nНо все пак пропастта между европейската отбрана, която няма еквивалент на чл. 5, и НАТО трудно може да бъде затворена, нали? Много е трудно европейските държави взаимно да гарантират сигурността си със същата увереност, която вдъхва НАТО, дори с отслабването му, за което говорите. Та как стигаме от идеята за сътрудничество до гаранции за сигурността, каквито НАТО вероятно вече не може да даде? Как запълваме тази пропаст и проектираме сила, ако е необходимо?\nПърво, НАТО е толкова силен, колкото са силни неговите страни членки, и може да работи само ако гарантът от последна инстанция действа като такъв. Бих казал, че трябва да преоценим какво представлява всъщност НАТО в светлината на ангажимента на САЩ. Второ, според мен Европа има капацитета да отбранява себе си. Европейските държави имат силни армии, особено Франция. Ние се ангажираме да гарантираме сигурността на собствената си територия, а също и с многобройни операции навън. Мисля, че съвместимостта на НАТО също работи. Но сега има нужда да изясним какви са стратегическите цели, които искаме да постигнем в рамките на НАТО.\nЕвропа може да бъде в позиция да направи това, ако ускори развитието на европейска отбрана. Решихме да тръгнем към засилено сътрудничество между няколко държави - членки на ЕС, което включва споделяне на ресурси и клауза за солидарност между страните членки. Създадохме Европейския фонд за отбрана. Имаме Европейската инициатива за военна намеса, която е замислена да бъде допълваща към НАТО. Но са нужни и стрес тестове по тези въпроси. Франция знае как да защити себе си. След Brexit ние ще бъдем единствената останала ядрена сила в ЕС. И е важно да мислим за това в контекста на отношенията с останалите.\nСтава въпрос за осъвременяване на тази тема. НАТО бе замислено като отговор на врага – Варшавския пакт. През 1990 г. ние не направихме дори минимална преоценка на този геополитически проект, когато нашият първоначален враг изчезна. Неизказаното предположение е, че врагът все още е Русия. Вярно е също така, че когато се намесваме в Сирия срещу тероризма, това всъщност не е намеса на НАТО. Използваме механизмите на НАТО за оперативна съвместимост, но това е ad hoc коалиция. Така въпросът за настоящата цел на НАТО е реален въпрос, който трябва да бъде зададен. Особено от САЩ. В очите на президента Тръмп – и аз изцяло уважавам това – НАТО е комерсиален проект. Той го вижда като проект, в който САЩ действат като геополитически чадър, но в замяна на това нещата трябва да са изключително на комерсиална основа, да бъде спогодба за закупуване на американски продукти. Франция не се е подписвала под това.\nПрави сте, че Европа не е показала все още, че заслужава доверие. Просто мисля, че нагласите се променят и днешната европейска отбрана е допълнение към НАТО. Но също така вярвам, че трябва да стане по-силна, защото трябва да бъде способна да взима решения и да поема все по-голяма отговорност за политиката по сигурност спрямо съседните региони, това е легитимно.\nВ разговорите ми с президента Тръмп, когато той казва: "Това са вашите съседи, не моите"; когато заявява публично: "Терористите, джихадистите, които са там, те са европейци, не американци"; когато казва: "Това е техен проблем, не мой" – ние трябва да го чуем. Той констатира факт. Това означава същото, което досега се подразбираше в НАТО: "Вече не съм готов да плащам за тяхната сигурност и да я гарантирам, така че просто да се събудят."\nНАТО, което познаваме от самото начало, променя основополагащата си философия. Когато имате американски президент, който казва това, дори да не искаме да го чуем, не можем да си позволим безотговорно да не си направим изводи или поне да започнем да мислим за тях. Ще бъдем ли готови да активираме солидарността? Ако нещо се случи на нашите граници? Това е реален въпрос. Когато той казва подобни неща, които са напълно легитимни от гледната точка на президент на САЩ, това означава, че вероятно някои съюзи или силата на тези връзки започват да се преосмислят. Много от нашите партньори го осъзнаха, нещата започнаха да се променят.\nКакто казах, смятам въпроса за технологиите също като ключов – изкуственият интелект, данните, дигиталните технологии и 5G, всички технологични форми, които са едновременно цивилни и военни.\nНо по въпроса с 5G Европа е разделена...\nЗащото Европа просто не успява да има каквото и да било ниво на мислене или координиране по този въпрос. С други думи, суверенни решения и избори бяха де факто делегирани на телеком оператори. Казвам го без никакви заобикалки. Наскоро на Европейска кръгла маса говорих с германския канцлер и получих реакция сякаш съм използвал псувня, когато казах: "Можете ли да гарантирате, че развитието на 5G в най-технологично чувствителните точки ще бъде изцяло европейско?" Никой не може. Според мен някои елементи трябва да бъдат изцяло европейски.\nТочно така, това са разделения...\nНе са разделения!\nМненията за подхода спрямо Huawei се разминават например.\nНе искам да заклеймявам който и да било отделен производител, защото не е ефективен подход. А и преговарящите от другата страна на Атлантическия океан, които от време на време заклеймяваха тази компания, в крайна сметка също сключиха сделки. Просто казвам, че имаме два европейски производителя – Ericsson и Nokia. Имаме няколко основни въпроса. Ще можете ли да гарантирате сигурността на собствената си система в деня, когато критичната информация на всички е свързана с 5G? Когато всичките ви кибервръзки са на една система, ще може ли да я отделите от външен достъп? Това е единственото в разговора за 5G, което ме интересува. За останалите въпроси съм настроен бизнес неутрално. Но това е суверенен въпрос. Това е целият смисъл на суверенитета.\nГодини наред прехвърляме отговорността за мисленето по тези въпроси на телеком операторите. Но те не отговарят за суверенитета на системите за сигурност. Тяхното задължение е да генерират печалби за акционерите си, за което не мога да ги виня.\nВ някакъв смисъл изцяло сме изоставили някогашния наръчник по суверенитет – решения, засягащи общия интерес, които не могат да бъдат оставени на бизнеса. Бизнесът може да ти бъде партньор, но е дълг на държавата да взема решения по тези въпроси. Така ние се намесихме и започваме да виждаме промяна по въпроса с 5G. Но тази промяна не е свързана с недоверие и пазарна агресия към когото и да било.\nВинаги съм казвал на партньорите ни, независимо дали са американци или китайци: "Уважавам ви, защото сте суверенни." И вярвам, че Европа ще бъде уважавана единствено ако преосмисли собствения си суверенитет. Трябва да осъзнаете колко чувствителни са въпросите, които обсъждаме. Темата за 5G се отнася главно за отношенията ни с китайските производители, докато въпросът за данните главно засяга отношенията с американски технологични платформи. Но в Европа днес сме направили така, че бизнесът взима решенията за тези неща. Ако позволим това да продължи, до десет години никой няма да може да гарантира технологичната сигурност на киберсистемите ви и никой няма да може да гарантира кой и как обработва данните на гражданите и на компаниите.\nОт думите ви излиза, че смятате европейските си партньори за леко наивни!\nМисля, че дневният ред на Европа й беше налаган години наред. Прекалено бавно реагирахме по много теми. При това теми, които обсъждахме. Всъщност не искахме да си задаваме този въпрос, тъй като живеехме в свят на сигурни съюзи и на максимализация на търговията. Доминиращата идеология беше с привкус на "края на историята": няма да има повече големи войни, трагедията напусна сцената, всичко е прекрасно. Водещият дневен ред вече е икономически, а не стратегически или политически. Накратко, основната идея е, че всички сме свързани чрез бизнеса, всичко ще бъде наред, няма да се нараняваме едни други. Че в някакъв смисъл безкрайното отваряне на световната търговия е елемент на миротворчеството.\nСамо че за няколко години стана ясно, че светът отново се разпада, че трагедията се е завърнала на световната сцена и че съюзите, които смятахме за нерушими, могат да бъдат хвърлени в хаос, че хората могат да решат да си обърнат гръб едни на други, че е възможно да имаме разминаващи се интереси. И че е възможно в условията на глобализация основният гарант на световната търговия да завие към протекционизъм. Оказа се, че водещи играчи в света могат да поставят политическия си суверенитет или приспособяването на вътрешното към международното преди търговията по важност.\nТрябва да сме далновидни. Опитвам се да разбера света такъв, какъвто е, не да поучавам някого. Възможно е да греша. Можем ли да обвиняваме някого, че преди пет или десет години не е предвидил какво се случва сега? САЩ също си имат слабости. Да вземем 5G: Америка е гигантска страна с най-големия пазар за технологии. Но вече няма свои истински 5G играчи. Зависи от технологиите на останалите, на европейците и на китайците. Така че за никого не е лесно. Това, което имам предвид, е, че Европа беше тласкана от главно икономическа логика, основана на вярването, че пазарната икономика е по вкуса на всички. А това не е вярно или поне вече не е вярно. Трябва да си направим заключенията – стратегическият дневен ред на суверенитета се завръща.\nАко не действаме сега, след пет години няма да мога да кажа на съгражданите си: "Данните ви са защитени. Искате данните ви да са защитени във Франция? Имате система, която се грижи информацията ви да е поверителна, мога да го гарантирам." Ако им кажа: "Не мога да гарантирам, не съм този, който решава какво влияе върху живота ви – от връзката с приятелката ви до управлението на всекидневния живот на децата ви или над сметките ви и т.н..." Ако просто оставим нещата да се случват, всичко в живота ви ще бъде контролирано, използвано и наблюдавано от хора, които нямат нищо общо с държавата. Ако се нуждаете от доказателство, вижте отношението на Google към европейските директиви за авторското право – нещо, което ви засяга.\nПо отношение на отбраната и технологиите описахте една Европа, която не е успяла да работи заедно, една Европа, която е прекалено фрагментирана. Вярвате ли, че Европа може да действа сплотено в рамките на сегашното устройство на ЕС? Необходима ли е голяма централизация на властта, на средствата?\nТова са сфери, с които Европа не се е занимавала до този момент. Темата за европейската отбрана беше рестартирана през лятото на 2017 г. Преди това идеята не беше поставяна на масата от средата на 50-те години насам въпреки множеството усилия, които започнаха през 1999 г. За технологии в Европа сме мислили единствено от гледна точка на единния пазар, т.е. как да премахваме бариери, как да осигурим роуминг и т.н. Изобщо не сме мислили за стратегическия аспект и какво да правим със доставчиците. Европа е разделена по някои въпроси и се движи прекалено бавно, особено като става дума за икономически стимули, бюджетна солидарност. Неща като интеграцията на еврозоната, банковия съюз не се развиват достатъчно бързо и водят до разделение в ЕС. Европа е разделена и по въпроса с миграцията. Накратко, Европа е прекалено бавна в овладяването на двете главни кризи, с които се сблъска през последните десет години, и в намирането на съвместни решения за тях, тук сте прави.\nАко се върнем към суверенния дневен ред, за който говоря, това са сравнително нови въпроси и можем да напреднем бързо. Европа се движи бързо в отбраната. Много по-бързо, отколкото по други въпроси, защото това е нова среда. Трябва да споделим това геополитическо осъзнаване и да сме сигурни, че всички сме съгласни с избраната посока. Европейската комисия има компетентност по много от тези сфери: дигиталната, единния пазар, а сега и отбраната под засилено сътрудничество. Това впрочем е и френското портфолио в новата Европейска комисия. Затова са толкова важни за нас, но това са сфери, в които ЕК играе основна роля.\nС нашите спестявания плащаме за американското бъдеще, а в същото време се оставяме отворени и уязвими.\nОтносно въпроса дали е необходима промяна на конституцията – аз лично не смятам, че темата е приключена, и съм го казвал неколкократно. Но по въпроса дали споделяме един и същ дневен ред, с други думи, дали да отдаваме още от суверенитета си, за да се движим към система, която е някак си по-хлабава, по-мека и все по-малко и по-малко стратегическа – не подкрепям това. Аз съм за повече ефективност, взимане на решения по-бързо, по-ясно и за промяна на догмата и идеологията, които ни движат в момента. И съм за един по-суверенен, по-амбициозен проект за бъдещето на Европа, който е по-демократичен и който се движи по-бързо и по-мощно по дигиталните въпроси и по климата. Но зависи дали основните европейски играчи ще застанат зад този дневен ред. Казвайки това, смятам, че в някой момент ЕС неизбежно трябва да се реформира, трябва да имаме Европейска комисия с по-малко членове, трябва да имаме гласуване с квалифицирано мнозинство по широк набор от въпроси.\nКогато ви интервюирахме през юли 2017 г., вече изглеждахте изнервен от мудността на Европа и особено от френско-германските отношения и способността на германците да работят с вас и да се придържат към вашето темпо. С кого ще построите тази Европа, ако не с германците?\nВинаги съм казвал, че се нуждаем от германците до нас и че британците трябва да бъдат партньор в европейската отбрана. Ще запазим двустранните споразумения, които потвърдихме в Сандхърст. Вярвам, че Великобритания има съществена роля. Всъщност Великобритания ще се сблъска със същия въпрос като нас, защото ще бъде дори още по-засегната, ако същността на НАТО се промени. Гледам на двустранните ни отношения като на ключови във военно отношение. Вярно е, че дори преди Brexit Великобритания избра много по-агресивна стратегия. По мое мнение от технологична гледна точка, както и от много други, британците избраха да изоставят суверенитета в полза на модела на Сингапур. Лично аз не съм сигурен доколко това е устойчив избор. Обсъждах това с Тереза Мей, а после и с Борис Джонсън, защото мисля, че средната класа реагира и гласува за Brexit. Мисля, че елитите ще спечелят от този модел, а не средната класа. Смятам, че британската средна класа се нуждае от по-добре функциониращ европейски модел, в който са по-добре защитени.\nА с германците?\nС германците трябва да...\nТе не споделят стратегическата ви визия!\nНе съм в позиция да поучавам германците. Те се справиха с началото на новото хилядолетие далеч по-добре от нас. Защо има проблем с Германия? Германия не е на същата фаза от икономическия и политическия си цикъл като нас, така че се нуждаем от минаване в нова фаза. Първо, те се справиха през първото десетилетие на века много успешно. Проведоха реформи в правилния момент, успяха да се отворят към света и да развият много конкурентоспособна икономика. Те са големите печеливши от еврозоната, включително от недостатъците й.\nТова, което германската система трябва да направи днес, е просто да признае, че сегашната ситуация не е устойчива. Но както вече казах, мога да ги убеждавам и насърчавам да тръгнат в тази посока – това са единствените инструменти, с които разполагам, за да ги приближа към моята позиция. Аз си провеждам реформите, не искам от тях помощ или каквото и да било. Но им казвам – дори за вас системата не е устойчива. В някой момент германците ще бъдат принудени да се пренастроят. Опитът показва, че понякога на тях им е необходимо повече време, но веднъж като решат да направят нещо, са по-добре организирани от много други.\nГерманците не демонстрират особено желание да направят това усилие. Те непрекъснато ви удрят спирачки.\nТова не е съвсем вярно. По темата отбрана те са с нас, а това преди беше табу. С нас са стратегически, включително по амбициозни проекти, в това число и износ на оръжия. Подкрепата им там е важен актив. Подкрепят и механизмите за интеграция в еврозоната. В момента имаме проблем на мащаба и е вярно, че въпросът за бюджетни стимули е табу. Това е вярно за цяла Европа. Създавали сме фискалните си правила в среда, много различна от сегашната по отношение на лихви и ликвидност.\nБих разширил фокуса. Живеем в геополитическа ситуация, където никой не може наистина да прецени бюджетното състояние на Китай. Предполагаме, че употребяват бюджетни стимули, те инвестират масирано. САЩ увеличиха дефицита си, за да инвестират в стратегически сфери и да подпомогнат средната класа. Тъй като Европа е сама в консолидирането, каква е ситуацията тук днес? Казвал съм го на други шефове много твърдо, но си е макроикономическа и финансова реалност. Европа е един от континентите с най-високи нива на спестяванията. Голяма част от тези спестявания се използват за купуването на американски държавни облигации. Така че с нашите спестявания плащаме за американското бъдеще, а в същото време се оставяме отворени и уязвими. Абсурдно е.\nВ този контекст трябва да преосмислим макроикономическата ни сделка. Нуждаем се от повече експанзия, повече инвестиции. Европа не може да остане единствената зона, която не прави това. Затова и смятам, че дебатът за 3% бюджетен дефицит от БВП и 1% таван на европейския бюджет (става въпрос за тавана на бюджета на ЕС като дял от съвкупния брутен национален продукт на страните – бел. ред.) принадлежи на миналия век. Подобни дебати няма да ни позволят да развием необходимите политики. Подобни дебати няма да ни позволят да се подготвим за бъдещето. Когато погледна инвестициите ни в изкуствен интелект, сравнени с тези на Китай или САЩ, виждам, че просто не играем на същото ниво.\nДа се върнем към вашата дипломатическа дейност. Видяхме голяма активност по иранското споразумение, но и по Украйна. Вие налагате идеята за Франция като балансираща сила, която може да говори с другите, да има отворен диалог с всички. Няма ли елемент на противоречие между тази амбиция и амбицията за създаване на мощна във военно отношение Европа?\nНи най-малко. Точно обратното. Европа във всеки случай трябва да мисли за себе си като за балансираща сила. Но мисля, че това е роля на Франция като постоянен член на Съвета за сигурност, ядрена сила, основател на ЕС, страна, която присъства чрез своите отвъдморски територии на всеки континент и остава много широко представена заради френски говорещия свят. Имаме несравним обхват. По принцип само Обединеното кралство чрез Британската общност може да претендира за подобен обхват, въпреки че е решило да следва различен път. Но нашите традиции и нашата дипломатическа история са различни – ние по-малко се равняваме по американската дипломация, което в този свят ни дава повече пространство за маневриране.\nКогато казвам балансираща сила, това повдига въпроса за нашите съюзници. Казано по-просто, ние имаме правото да не бъдем открити врагове с враговете на нашите приятели. Обяснено почти по детски, това е смисълът. Да можем да говорим с хората и да изграждаме баланси, за попречим целият свят да пламне.\nНе мисля, че има каквато и да било несъвместимост. Защото преди всичко това ни позволява да бъдем ефективни и да имаме лостове за влияние в съседните ни региони. Това ни позволява и да проиграем факта, че според мен смисълът на военната сила е тя задължително да бъде използвана. Тя се използва в борбата срещу тероризма, в Африка и като партньор в международната коалиция. Тя обаче по същество служи на нашата дипломация. Мисля, че е много важно да се поддържат двата лоста и следователно да се стремим да играем тази роля на балансираща сила, както и да поддържаме военния авторитет. В наши дни, ако нямате военен авторитет в свят, в който авторитарните сили отново са във възход, това няма да работи.\nИ всъщност това е причината за драматичната ситуация в Сирия. Отстъпихме военно – това е обратното на осигуреното от американците на 13 април 2018 г. по време на ударите срещу сирийската програма за химическо оръжие, които укрепиха нашия авторитет в региона, в това число и от дипломатическа гледна точка. С операцията "Хамилтън" нанесохме хирургически удари по базите с химическо оръжие в Сирия. Показахме, че има наложена червена линия. Което не беше направено през 2013-2014 г. Така че е комбинация от двете, мисля, че това е много полезно.\nГоворите за основополагащата ценност на хуманизма като същността на това, което Европа носи в света. А сега ни говорите за свят, който все повече и повече е доминиран от realpolitik, че идеята как западните ценности постоянно триумфират, е невярна. И въпреки това за мнозина от вашите европейски партньори е трудно да действат в стил realpolitik, защото това изисква да си затварят очите, например да говорят с г-н Путин или да правят бизнес с Китай въпреки това, което се случва с уйгурите в Синдзян. Как съчетавате въпроса за човечеството и хуманизма и изискванията на realpolitik във враждебен и опасен свят?\nПърво, има един фактор, който може би сме подценявали – това е принципът за суверенитета на хората. И мисля, че разпространението на ценности, на хуманизма, на който държим много, и универсализацията на тези ценности, в които вярвам, работят само когато сте в състояние да убедите хората.\nПонякога правим грешки, като искаме да наложим ценностите си, да сменяме режими без широка подкрепа. Това е, което се случи в Ирак или в Либия. И което вероятно беше предвидено да се случи в един момент в Сирия, но се провали. Най-общо казано, това е елемент от западния подход, това беше грешка, допусната в началото на този век, безспорно фатална и произтичаща от обединението на две сили – правото на намеса в неоконсерватизма. И тези две сили се преплетоха и доведоха до драматични резултати. Защото суверенитетът на хората според мен е фактор, който не може да бъде заобиколен. Той ни е направил това, което сме, и трябва да се спазва навсякъде.\nГолямата трудност е, че ставаме свидетели на ответна реакция – завръщане на конкурентни ценности. Недемократични модели, които предизвикват европейския хуманизъм както никога досега. Често съм казвал, че моделът ни е изграден през XVIII век с европейското Просвещение, пазарната икономика, свободата на личността, демократичното управление и напредъка на средната класа. Китайският модел е модел, който обединява пазарна икономика и разширяваща се средна класа, но без свобода. Някои хора твърдят, че работи и има някакво реално доказателство. Не знам дали е устойчив, аз не мисля така. Но мисля, че тази неустойчивост в някакъв момент се показва от хората с напрежението, което създава.\nВъпросът сега е дали нашият модел е устойчив, защото виждам навсякъде в нашите държави хора, които са готови да отстъпят от някои от тези параметри. Хората, които казват: "Ами, вече имам съмнения за пазарната икономика, може би всъщност трябва да се оттеглим от света и да преминем към протекционизъм или изолация." И други, които казват: "Ами, готов съм да се откажа от някои свободи и да се насочим към по-авторитарен режим, ако той ми осигурява по-добра защита, позволява растеж и по-голямо богатство." Тази криза е тук, сред нас, пропагандирана от редица партии в нашите демокрации. Тя се появява в Европа и трябва да ни накара да си задаваме въпроси. И смятам, че би било погрешно просто да кажа: "Искам хуманизъм и ще го налагам на другите." Въпросът е как да се следва стратегически дневен ред, като в същото време се насърчава дневен ред на развитието, отворената икономика, политиката и културата, чрез които може да се укрепи този хуманизъм.\nТова е моето твърдо убеждение за Африка и към това се стремя в африканската политика – мащабни реинвестиции в образование, здравеопазване, работа с африканското население, дълбоко разширяване на правата и възможностите. Това е и причината да искам да работя с нови партньори. Аз например бях първият домакин на суданския министър-председател от преходното правителство, ние оказахме голяма помощ на премиера на Етиопия Абий, тъй като те въплъщават този модел в страни, за които смятахме, че са му обърнали гръб. По принцип смятам, че европейският хуманизъм, за да спечели, трябва да стане отново суверенен и да преоткрие някакъв вид realpolitik.\nТрябва да помислим да се оборудваме с наръчник на днешния ден, който е наръчник на властта и суверенитета. Това е и основата например на моята политика в областта на културата и авторските права. Искам да защитавам европейските автори и европейското творчество, защото така се разпространява хуманизмът.\nДнес най-голямата заплаха за хуманизма са авторитарните режими, но и политическата религиозна идеология. Възходът на радикалния политически ислям несъмнено е основният враг на европейските хуманни ценности, които се основават на свободния и рационален човек, равенството между жените и мъжете и еманципацията. Днес моделът на подчинението и господството е този на радикалния политически ислям. Как се борим с това? Може да кажете, че когато прибегнат до тероризъм, ще се борим с тях. Другият начин е чрез насърчаване на демокрацията и демонстриране, че може да се появят други модели, включително културни, икономически и социални.\nПо темата за авторитарните режими вие призовахте за сближаване с Русия, което по някакъв начин е политиката на Обама за "презареждане" с Кремъл, която в крайна сметка не беше особен успех. Какво ви дава основание да смятате, че този път ще бъде по-различно?\nГледам Русия и се питам какъв стратегически избор има тя. Говорим за държава с размери на континент, с огромна територия. С намаляващо и застаряващо население. Държава, чийто БВП е същият като на Испания. Която се превъоръжава два пъти повече от всяка друга европейска страна. Която законно беше обект на санкции заради кризата в Украйна. Според мен този модел не е устойчив. Русия се свръхмилитаризира, умножава конфликтите, в които се замесва, но има свои вътрешни проблеми – демографски, икономически и др. И какви са нейните стратегически опции?\nЕдната е да се самоизгради отново като суперсила. Това ще бъде изключително трудно, дори ако нашите собствени грешки са й дали някакво преимущество. Показахме се слаби през 2013-2014 г. и се случи Украйна. Днес Русия оптимизира играта си в Сирия заради нашите собствени грешки. Даваме й пространство за маневриране и поради това тя може все още да играе играта си по този начин. Но е много трудно поради причините, които вече споменах, плюс политическия и идеологически модел, базиран на основан на идентичност консерватизъм, който пречи на Русия да провежда миграционна политика. Тъй като сред населението на Русия има мюсюлмани и страната е заобиколена от мюсюлманско население, това много я тревожи. Предвид размера на територията мигрантската политика може да е огромен лост за растеж. Но не, това е ортодоксален политически проект, така че това няма да проработи. Не вярвам особено в този подход в стил "можем и сами".\nВторият възможен път за Русия е да поеме към евразийския модел. Само че при него вече има доминираща държава, това е Китай. И не мисля, че този модел някога би могъл да бъде балансиран. Виждаме това през последните години. Гледам схемата за разположение на гостите на официалната маса при срещите за новия Път на коприната и руският президент е разположен все по-далеч от президента Си Цзинпин. Путин вижда, че ситуацията се променя и не съм сигурен, че това му харесва. Но руският президент е дете на Санкт Петербург. Роден е там, по-големият му брат умира по време на големия глад и е погребан в Санкт Петербург. Не вярвам дори за секунда, че стратегията му е да бъде васал на Китай.\nИ така какви други опции му остават? Възстановяване на политика на баланс с Европа. Да бъде уважаван. Той е програмиран да мисли така: "Европа беше васалът на САЩ, Европейският съюз е своеобразен троянски кон за НАТО, НАТО се разширява до моите граници." За него сделката от 1990 г. не беше спазена – няма "безопасна зона". Те се опитаха да стигнат чак до Украйна и той искаше да спре това, но чрез увреждане на отношенията с нас. Консерватизмът му го доведе дотам да разработи антиевропейски проект, но не виждам как в дългосрочен план неговият проект може да бъде нещо по-различно от партньорски проект с Европа.\nНо вие базирате анализа си на логика, а не на неговото поведение?\nДа. Поведението му през последните години е на човек, обучен от службите за сигурност и начело на държава, което е по-неорганизирано, отколкото ние осъзнаваме. Това е огромна страна с централизирана власт. И е с окопен манталитет, живее с усещането, че е заплашена отвсякъде. Той се сблъска с тероризма преди нас. Подсили структурата на държавата по време на войните в Чечения и тогава каза: "Това идва към нас от Запад."\nИдеята ми никак не е наивна. Между другото не говорех за "презареждане", казах, че може да отнеме десет години. Ако искаме да изградим мир в Европа, да възстановим европейската стратегическа автономия, трябва да преразгледаме позицията си спрямо Русия. САЩ са наистина твърди с Русия, това е заради тяхното административно, политическо и историческо суперего. Но между тях има океан. За нас това са съседски отношения, имаме право на автономия, не просто да следваме американските санкции, а да преосмислим стратегическите отношения с Русия, без да бъдем ни най-малко наивни и да останем точно толкова твърди към процеса от Минск и случващото се в Украйна.\nЯсно е, че е трябва да преосмислим стратегическите си отношения. Имаме много причини да се ядосваме един на друг. Има замразени конфликти, енергийни проблеми, технологични проблеми, киберсигурност, отбрана и др. Това, което предложих, е да започнем процес, който се състои в това да заявим как виждаме света, кои са общите рискове, общите интереси, които бихме могли да имаме, и как да възстановим това, което нарекох архитектура на доверие и сигурност.\nОзначава например, че сме на една позиция по проблема с тероризма, но не работим достатъчно заедно по него. Как да постигнем това? Правим така, че нашите [разузнавателни] служби да работят заедно, споделяме вижданията си за заплахата, намесваме се, може би по по-координиран начин, срещу ислямисткия тероризъм в околните ни държави. Показваме, че е в наш интерес да си сътрудничим в киберсектора, където водим тотална война един срещу друг. Как е в наш интерес да намалим конфликтите по много въпроси. Как е в наш интерес да разрешаваме замразени конфликти, с може би по-широк дневен ред от само и единствено Украйна, така че да разгледаме всички замразени конфликти в региона и да обясняваме нашата позиция.\nОт какви гаранции се нуждае той? Дали се свежда до това ЕС и НАТО да гарантират, че няма да се разширяват повече на определена територия? Ето това имам предвид. Да попитаме: Какви са техните най-големи страхове? Какви са нашите? Как да подходим към тях заедно? По кои проблеми можем да работим заедно? По кои проблеми можем да решим да не се атакуваме взаимно? По кои въпроси можем да решим да изгладим различията си? Със самото споделяне вече имаме повече дискусии. И мисля, че това е много продуктивно.\nКакво казват колегите ви от Полша и прибалтийските страни, когато говорите с тях за тази визия?\nЗависи от държавата. В Полша има известна загриженост. Но започвам да говоря с тях. Очевидно съм говорил за това първо с Германия, но имам партньори, които вървят в тази посока. Финландия се е придвижила значително, тя е член на Европейската инициатива за намеса. Посетих Финландия и бях първият френски президент от над 15 години насам, който отива там. Разговарях с президента Нинистьо и постигнахме известен напредък. Обсъждал съм темата с Дания, с прибалтийските държави – Естония и Латвия. Нещата вървят напред. Не казвам, че всички са на една и съща позиция. Имах много дълга дискусия по този въпрос с Виктор Орбан. Той е доста близо до нашите възгледи и има ключова интелектуална и политическа роля във Вишеградската група, което е важно. Това е и начинът, по който можем да убедим малко повече поляците.\nСмятам, че нещата се променят. Не мога да обвинявам поляците. Те имат история, имат отношения с Русия и поискаха американския "чадър" веднага след падането на стената. Нещата няма да се случат за една нощ. Но още веднъж казвам, че тръгвам по този път, който не мисля, че ще даде резултати след 18 или 24 месеца. Но трябва да започна всички тези проекти едновременно, съгласувано, някои от тях би трябвало да имат незабавен ефект, а други – след пет или десет години. Ако не поема по този път, той никога няма да се отвори. И мисля, че това би било огромна грешка за нас. Да имаш стратегическа визия за Европа означава да мислиш за съседите и партньорствата си. А това е нещо, което все още не сме направили. По време на дебата за разширяването беше ясно, че мислим за нашите съседи най-вече от гледна точка на достъпа до ЕС, което е абсурдно.\nГоворейки по тази тема, вашата политика спрямо Северна Македония и Албания предизвика много критики от вашите партньори. Как ще обясните позицията си?\nНо аз им казах, че не са последователни...\nНо вие сам казвате, че искате стратегическа Европа по отношение на нейните съседи!\nНо трябва ли да бъдем единствените, които казват: "Стратегията е да интегрираме нашите съседи"? Това е странна политическа цел. Всъщност бих ви призовал да проучите последователността на подхода, който се свежда до казване на следното: "Сърцевината на външната ни политика е разширяването." Това би означавало, че Европа мисли за своето влияние само от гледна точка на достъпа, по-специално до единния пазар. Това противоречи на идеята за мощна Европа. Това е Европа като пазар.\nОпитах се да бъда последователен и им казах: "Имаме проблем. Не можем да накараме ЕС да работи, когато сме 27; 28 днес, 27 утре. Мислите ли, че ще работи по-добре, ако сме 30 или 32?" И те ми казват: "Ако започнем преговори сега, те ще приключат след 10 или 15 години." Това не е честно спрямо нашите граждани и спрямо тези държави. Казах им: "Вижте банковия съюз." Кризата през 2008 г. доведе до големи решения; а крайното оформяне на банковия съюз ще бъде през 2028 г. Отнема ни 20 години да направим реформи. Така че дори да започнем тези преговори сега, все още няма да сме реформирали нашия съюз, ако продължаваме със сегашните темпове.\nСпоред мен имаме нужда, първо, от тест за последователност. Ако искаме мощна Европа, тя трябва да се движи по-бързо и да бъде по-интегрирана. Това не е съвместимо със започването на процес на разширяване в момента. Второ, тези, които ви казват, че трябва да увеличим броя на членките, са същите, които казват, че трябва да задържим бюджета на 1%. Това е метафората за препечената филия с масло, която използвах наскоро. Някои искат филията да става все по-голяма и по-голяма, но когато става въпрос за намазване с повече масло, отказват да го направят.\nВ крайна сметка Европа се превръща в пазар, но вече няма солидарност и политика за бъдещето. Ако харчим една и съща сума пари за съюз, който става по-голям, вече няма да има политика на сближаване, в дългосрочен план вече няма да има политически проект и няма да имаме капацитет да инвестираме във външни отношения.\nТогава те (застъпниците на разширяването – бел. ред.) ви казват: Това е единственият начин да попречите на Русия, Турция и Китай да бъдат тези, които определят случващото се тези държави. Но тяхното влияние се запазва и увеличава в държави, които вече водят преговори, и дори в държави, които вече са членки.\nНай-малкото, ако кажем "ще положим усилия, ще инвестираме, ще кажем на бизнеса ни да тръгне с пълна скорост напред, ще насочим средства за развитие, за култура, образование", това би имало смисъл. Започването на чисто бюрократичен процес е абсурдно.\nТрябва да добавя, че повечето страни подкрепяха започването на преговори със Северна Македония, но почти половината бяха против за Албания. Фатална грешка.\nМислите ли, че се крият зад Франция?\nНе мисля, знам го. Попитайте ги утре дали искат да отворят вратата за Албания. Половината ще кажат "не". Искат да я отворят за Северна Македония, тя е малка, промени името си и това е истинско историческо постижение. Тя не плаши никого. Реалността е, че ако не отворим вратата и за Албания, ще нанесем ужасна травма на региона. Навсякъде има албански говорещи общности. Ако унижите Албания, ще дестабилизирате трайно региона.\nУбеден съм, че първо трябва да реформираме процедурите си за членство, те вече не са работещи. Те не са стратегически. Те не са политически, твърде бюрократични са и са необратими, докато в един момент трябва да имаме възможност да мислим по въпроса за обратимостта.\nВторо, ако сте загрижени за този регион, първият въпрос не е нито Северна Македония, нито Албания, а Босна и Херцеговина. Бомбата, която тиктака точно до Хърватия и която е изправена пред проблема със завръщането на джихадистите, е Босна и Херцеговина.\nТретият въпрос е, че трябва да реформираме процедурите си за членство, преди да започнем преговори. Ако направим тази реформа през следващите месеци, ще съм готов да започнем преговори. При условие че и тези държави също така са направили нужните допълнителни усилия. Но не искам нови членове, докато не реформираме самия ЕС. Според мен е честно и задължително условие.\nПоследен въпрос: струва ми се, че в контекста на това, което говорите за Сирия и Турция, в дългосрочен план Турция няма да принадлежи към НАТО. Това ли е вашето мнение?\nНе бих могъл да кажа това. Не е в наш интерес да ги гоним, но може би трябва да преразгледаме идеята какво представлява НАТО. Приложих точно същите доводи по случая със Съвета на Европа и Русия (през лятото правата на Русия в организацията бяха възстановени – бел. ред.). Бях разкритикуван, но вярвам, че това е по-силно послание, тъй като Съветът на Европа предполага задължения. Запазването на Русия в Съвета на Европа означава по-голяма защита на руските граждани.\nВъпросът, който трябва да бъде зададен, е следният: "Какво означава да принадлежиш към НАТО?" Мисля, че в настоящия контекст нашият интерес е да се опитаме да задържим Турция в рамките на организацията и в отговорния начин на мислене. Но също така предвид начина, по който НАТО действа днес, трябва да е ясна крайната гаранция на НАТО по отношение на Турция. Какво причинява напрежението в момента? Това, което виждаме – и затова говоря за "мозъчна смърт" – е, че НАТО като система не регулира своите членове. И щом имаме членка, която смята, че е в правото си да действа на своя глава, с позволение от САЩ, тя го прави. И това се случи.\nСпоред мен в момента сме свидетели на мозъчната смърт на НАТО. Трябва да сме наясно, смята френският президент.\n5G мрежи интервю отбрана технологии Еманюел Макрон Европейски съюз (ЕС)\nkratun.ko 09:18, 13 ное 19, Неутрално\n….Макрон запоВа да ми харесва. В началото не правеше впечатление за нещо повече от обикновен френски кариерист.\nПетел88 10:28, 13 ное 19, Неутрално\nМного интересно интервю. Благодаря на Капитал, че го публикуваха в сайта си. Дано повече хора имат възможност да го прочетат.\nsyq39620164 11:07, 13 ное 19, Неутрално\nПоздравления за инициативата ви с Economist!\nИнтервюто е много добро, дори бих казал изключително. Всеки сам може си направи изводите от казаното.\nКато съвсем приятелска препоръка към Капитал - вижте начина на водене на дискусия от страна на журналиста с политик от такова ниво и по толкова комплексни въпроси. Вашите интервюта последните години са чеклист с Q&A. Да извадиш и изсветлиш още повече, това което интервюираният е подсказал/казал в процеса на самото интервю тук е забележително!\norchis 11:38, 13 ное 19, Неутрално\nmark007 12:11, 13 ное 19, Неутрално\nПрекрасно интервю. Невероятен човек е Макрон. Много съм впечатлен. Това се казва мислене на високо ниво.\nДано някой го даде това интервю на Бойко Борисов\nscrat_squirrel 12:33, 13 ное 19, Неутрално\nИзключително добро интервю. Дано бъде прочетено от повече хора.\nhammurabi 12:37, 13 ное 19, Неутрално\nДълго и тежко четиво. Но си заслужава. Особено силно е в началото. Започвам да преосмислям някои от позициите си. Птичият поглед на човек с информация е в състояние да ми повлияе. Мащабът също е от значение. Изводът е, че не трябва да си гледаме в краката. Светът е едно малко село.\nkratun.ko 12:54, 13 ное 19, Неутрално\nДо коментар [#5] от "mark007":\nБожа опази! Ще му се претовари мозъчната клетка. Един читател на Винету, може да изпадне в бърнаут, от толкова сложно четиво.\noii34567760 16:20, 13 ное 19, Неутрално\n"Но не искам нови членове, докато не реформираме самия ЕС." (Макрон)\nИма резон в това.\nПо принцип, ЕС може да се реформира във вид, който прави възможно много по-бързото приемане на нови членове (ако това е необходимо), отколкото беше досега. Така Сев.Македония и Албания (а защо не - Сърбия и другите) би могло да бъдат приети само за няколко години, а не за 10-15.\nНо дали ще може ЕС наистина да се реформира в такъв експедитивен вид ?\nСатана Ликующий 16:39, 13 ное 19, Неутрално\nОще Обама заяви на ЕС лидерите на срещата в Хановер - ЕС е гратисчия в НАТО. Но беше учтив! Тръмп повтаря тази истина, без да се старае да е учтив!


JCB представи новата серия телескопични товарачи с кабина CommandPlus | Трактор БГ\nJCB представи новата серия телескопични товарачи с кабина CommandPlus\n05.02.2019 12:53 25.06.2019 1:18\nНапълно новото поколение телескопични товарачи JCB беше представено пред аграрни журналисти в Англия, сред които взе участие и група от България. Земеделските производители ще трябва да изчакат SIMA 2019, за да видят новото поколение селскостопански телескопични товарачи на JCB - това ще е първото публично събитие, на което те ще бъдат показани преди да се отправят към стопанствата.\nЗемеделската техника на JCB - пръв помощник в животновъдната ферма\nНовата III -а серия товарачи JCB замества по-старото поколение и предлага големи промени и изцяло нова кабина CommandPlus.\nJCB са вплели в новата серия най-новите технологии, като съществено са увеличили комфорта на оператора. Товарачите ще се предлагат във версии Agri, Agri Plus, Agri Super и Agri Pro. Новата Серия III JCB Loadall включва 4 модела с до 200 кг повишена товароносимост спрямо предшествениците си – 538-60 (3,8 т с 6 м височина на повдигане), 532-70 и 542-70 (съответно 3,2 т и 4,2 т на 7 м височина) и 536-95 (3,6 т на 9,5 м височина). Моделът за по-големи товари 560-80 с 6 тона товароподемност на 8 м височина остава без промяна в параметрите, както и 536-70 LP – с нископрофилна кабина за птицеферми и работа в помещения с ниски тавани.\nНовата кабина Command Plus\nНай-впечатляващата иновация при новата серия телескопични товарачи JCB е кабината Command Plus. Тя има извит панорамен покрив, предлагащ по-добра видимост към работната стрела. За да се работи при всякакви метеорологични условия, кабината е оборудвана с две чистачки, които покриват 92% от стъклената площ. Звукоизолацията в кабината също е преработена от инженерите на JCB и нивото на звука е понижено до 69 dB вместо предишнитe 78 dB. Това е резултат от концепцията за хидравличния цилиндър и отделените електрически връзки.\nВ новата кабина на телескопичните товарачи JCB земеделците разполагат и с повече място (12% повече обем) и пространство за съхранение на вещи (+ 60%). Има поставка за чаша и държач за бутилки. Вентилационната система аналогично търпи модификация. Премахването на замъгляването и размразяването е с 66% по-бързо от предишната версия благодарение на автоматичния климатичен контрол (климатроник) и като цяло температурата на борда се контролира много лесно. Едно от подобренията е свързано с това, че каналите за циркулация на въздуха са като при автомобилите.\n7-инчов цветен екран и луксозна седалка\nВ новата кабина CommandPlus JCB обръща сериозно внимание на свързаността. 7-инчовият цветен екран е по-лесен за четене и е снабден с регулираща система. Инсталацията включва USB гнездо, 3.5 мм жак, Bluetooth, интегриран микрофон и говорители за свързване на смартфон и други мобилни устройства. Луксозната Deluxe кожена седалка е с въздушно окачване, снабдена с подгряване и обдухване. Това допълнително допринася за повишен комфорт на оператора, който има усещането, че е в луксозен автомобил, а не в работна машина.\nНовата серия телескопични товарачи на JCB предлагат по-модерен екстериор, без да губят типичната ДНК визия и технология на марката.\nПри двигателите няма промяна – 4,4 и 4,8-литровите двигатели JCB EcoMAX предлагат избор на мощности от 55kW, 81kW, 93kW и 108kW (75 к.с, 109 к.с, 125 к.с. и 145 к.с.) и отговарят на изискванията на окончателния стандарт Tier 4. За да постигнат това, инженерите използват SCR технология с AdBlue, но без филтър за твърди частици (FAP). В следствие се постига икономична работа и по-лека поддръжка.\nПакет "Хидравлична Ефективност"\nВсички нови модели имат стандартен хидравличен пакет. Той съчетава повишената производителност с икономията на гориво. Данните се потвърждават от телематиката LiveLink, тествана досега на повече от 4 200 машини. Хидравличното регенериране ускорява движението на стрелата при ниски скорости, идеални при товарни дейности със зърно или тор. Според проведените тестове на JCB, времето на работните цикли спада с 20%, а разходът на гориво с 15%.\nДруго предимство на интелигентния хидравличен пакет е амортисьорът на края на телескопичната стрела. При изкачване или спускане, стрелата забавя ход, преди да достигне до крайната точка. А когато машината се движи, адаптивното окачване SSA на JCB се активира автоматично, при скорост надвишаваща 4 км/ч. И обратно, когато слиза под този праг, устройството се деактивира.\nВече не се налага спиране по време на работа! Три са възможните положения на управление на трансмисията: включено, изключено или автоматично. Пропорционалното управление на оборудването, предотвратява нуждата от многократно манипулиране на джойстика от водача. Движението се възпроизвежда автоматично, след като функцията е активирана и ходът на джойстика определя интензивността на движенията. В допълнение към иновациите, свързани с хидравликата, за да смените приспособлението на стрелата (кофа, шипка, палетни вилици и др.) , вече дори няма нужда да изключвате двигателя. Има бутон в кабината, който освобождава хидравличното налягане на веригата и улеснява работата по смяната на желаното приспособление.\nСветовният производител JCB посрещна журналистите от цяла Европа подобаващо. След бляскавата премиера в посетителския център на компанията и представянето на новата серия товарачи журналистите имаха възможност да присъстват на обстойна демонстрация на всеки един от моделите, както и сами да тестват и се убедят в подобренията на машините.\nВ края на европейската премиера всички бяха единодушни, че слоганът на новата серия “On the top of everything - На върха на всичко!” важи в пълна сила за телескопичните товарачи JCB III-а серия.\nОчаквайте новите модели JCB скоро и в България, представени от официалния вносител на марката - фирма Оптиком - Стара Загора.\nЗа повече информация може да посетите сайта на компанията: www.opticom-bg.com


Резултати от дейността на УниБИТ (2017-2018)\nУниверситетът по библиотекознание и информационни технологии (УниБИТ) има разработена политика за осигуряване на качествен академичен състав чрез прилагане на прозрачни процедури като част от Стратегията за развитие на научните изследвания. Предстои разработване на политика за диференцирано заплащане, обвързано с конкретните постигнати научни резултати на отделните учени в организацията.\nВ периода 2017-2018 година в УниБИТ стартираха 15 проекта – национални и международни, като заплащането по проектите е диференцирано спрямо ангажиментите на участниците в тях. Създадена е благоприятна среда за развитие на научноизследователската дейност на младите учени и повишаване на тяхната публикационна активност, участие на научни форуми и в научноизследователски проекти.\nПрез отчетния период преподавателите от УниБИТ работиха по 74 проекта, в които участват студенти и докторанти, по 17 проекта финансирани от ФНИ и 21 проекта финансирани по програми на ЕС. Повишава се интересът към докторските програми и се увеличава броят на кандидатите за докторанти.\nПрез последната година УниБИТ стана партньор на Център за върхови постижения по Информатика и информационни и комуникационни технологии, BG05M2OP001-1.001-0003-С01, както и участва в консорциумите за изпълнение на ННП ИКТ в НОС и Пътна карта.\nУниверситетът има активна политика и за засилване на връзките с бизнеса. По програма Erasmus+, проект APInno: 2014-1-BG01-KA203-001561 се изгради методология за по-близка връзка между университета и бизнеса. С внедряването й все по-активно студентите работят по реални проекти от бизнеса. Четири от стартиралите през 2018 г. проекти са по програма Иновации и конкурентоспособност, изпълнявани съвместно с бизнеса. Изградена е Компютърна лаборатория по ИТ от фирма FADATA. Предстои изграждането на лаборатория от IBM. През 2018 УниБИТ работи с ИТ фирмите FADATA (изградена е лаборатория и обучения от фирмата), IBM (обучения и предстои изграждане на лаборатория), ORACLE (организира отворени дни за студенти) и EVOLINK (осигуряване на защита от хакерски атаки за сайта на УниБИТ). УниБИТ е включен в международни мрежи, в които участниците са над 200.\nРезултати от дейността на Театралния колеж "Любен Гройс" (2017-2018)


днес (116) вчера (260)\nИдеалното е, когато човек съумее да запази стремежа без...\n28.06.2021 20:00 3175\nПредставяме ви участниците в Bestefficient Challenge 2021 на Actualno ВКЪЩИ с интервюта тип „Лексикон“, без редакция, филтри или глас зад кадър, защото така е най-достоверно и безпристрастно. Последен гостува треньорът в инциативата - Стефан Терзийски.\nРоден съм през зимата на 87-ма, на 18 януари. Взел съм от твърдоглавието и упоритостта на Козирога, но чувството за хумор ще припиша на родителите си. Ако не ви харесва, си е изцяло мое, както се казва - те какво са виновни?!\nМалко странна комбинация от търпение, работохолизъм и чувство за справедливост, на което и аз се дразня понякога. За недостатъците трябва да питам другите, но ще са повече от два, затова ще си призная за избухливостта (когато търпението наистина се е изчерпало) и чревоугодничеството (донякъде контролирано).\nСмешно суеверен съм за някакви неща – ходя по определени плочки…, правя всичко първо с дясната ръка/крак… нямам пътуване без да ми се наложи обратен завой, настройвам си алармата за странни часове, 6:39 например.\nАз съм треньор, който на моменти трябва да е и актьор и всеки ден е предизвикателство, защото въпреки богатия репертоар от реплики и методи на тренировъчно натоварване, никога не знам каква ще е ситуацията със следващия човек, който влезе през вратата.\nЗа мен е важно да мога да съм ролеви модел или най-малко хората да припознават в мен човек, който има отношение към тренировките, храненето си, но и успява да намери баланс между работата и личния живот, защото както всички знаем - прекален светец и богу не е драг.\nНадбягване с колите по пътя от къщата ни, падане с шейна, със ски и след удар на тренировка по карате, падане от колело. Абе доста падания имаше...\nПо-ярък е споменът от първия ми баскетболен турнир и първата тренировка – и до ден днешен имам близки приятели от там, а минаха вече над 20 години.\nНай-вълнуващото пътуване беше, когато отивах да уча във Франция. Пътувах близо 20 часа като смених самолет, кола, автобус, влак и отново автобус, за да успея да отида навреме за уговорка със студенти от университета на Рен, които да ме посрещнат. Те не дойдоха, след което обикалях града в продължение на няколко часа изпадайки от абсурдна в по-абсурдна ситуация.\nНай-накрая едно момиче, което съвсем неволно изкарах от нещо повече от първа среща, защото обърках надписа на вратата, ме отведе до сградата, която търся. Приятелят ѝ не беше във възторг, но след няколко дни пихме кафе заедно и много се смяхме. Бях тръгнал в 5 сутринта, а се настаних в квартирата малко след полунощ след цял следобед напоителен дъжд, от който по мен не беше останало сухо място.\nИмах интересен случай и в Гърция на един триатлон, на който участвах преди няколко години. Трябваше да покрием олимпийската дистанция от 1,5 км плуване, 40 км колоездене и 10 км бягане. Някъде на десетия километър от колоезденето обтегачът на колелото се счупи.\nТрябваше да обясня на един човек от организаторите, който не говореше английски, че няма вариант да не завърша състезанието,\nдори и с колело под наем.\nТака и стана. Взех градско колело с кошница и една скорост при 700 метра денивелация на трасето. За хората, които разбират, е ясно, че от този момент всичко беше на олимпийския принцип – „Важно е участието“! Завърших 87-ми от близо 500 човека, но говорителят и тълпата на финала ме посрещнаха почти като победител, защото човекът от организацията им бе казал какво се е случило.\nЗа щастие до този момент в живота ми не са се случвали сериозни катаклизми и нищо, което да е с неприятен край.\nОт гледна точка на спорта най-неприятно усещане съм изпитвал, когато на 17 годишна възраст ми казаха, че заради дисковите хернии, ако не спра с баскетбола до няколко години ще бъда неспособен да ходя. В крайна сметка не това ме отказа от играта, но моментът не беше приятен.\nПоследвалите месеци, дори години на четене и работа, за да укрепне достатъчно мускулатурата на кръста ми, за да мога да правя нещата, които обичам, са голяма част от пъзела, формиращ моя професионален профил.\nВ личен план – животът зад граница, възможността да уча, работя и играя баскетбол във Франция, макар и за кратко и непрофесионално. Всяка стъпка по пътя беше малко предизвикателство, но именно те ми помогнаха да докажа не толкова на някой друг, колкото на себе си, че мога дори „облечен“ в друг език и контекста на различна култура да съм същия човек със същата стойност.\nВ семеен план – раждането на сина ми и почти всичко свързано с него. Още от мига, в който с Диди взехме решението до ден днешен и безбройните му бели, всеки ден е едно малко предизвикателство, но и причината заради, която отварям очи сутрин/нощем... хахаха\n7. Като зрител/почитател – кои спортове ти харесват, има ли спортисти, които харесваш много?\nБаскетбол, без съмнение! И след това волейбол, футбол, тенис, лека атлетика, плуване – харесвам много спортове.\nРазбира се, обожавах играта на Майкъл Джордан. Като повечето велики спортисти, които са следени под лупа, той може и да не е идеалния пример за подражание, но докато аз израствах беше именно такъв. Но имам и други любими спортисти, които съм уважавал и на които съм се възхищавал през годините. Има една книга на Иво Иванов „Кривата на щастието“. В нея са описани много от историите на такива спортисти - за повратностите на съдбата и силата на човешкия дух. Някои са наистина вдъхновяващи.\n8. Как си с авторитетите – как се отнасяш към тях? Личност, от която искрено се възхищаваш (можеш да цитираш някого, ако имаш любима максима/ сентенция)? Отборен играч или индивидуалист си?\nЩе започна с един цитат на Васил Левски:\nТо нас обръща и ние него също.“\nИзраснал съм в семейство, което уважава и почита българската история и традиции и помни нейните големи дела и имена. Възпитан съм да се отнасям с уважение към по-големите от мен и винаги съм се възхищавал на брат ми. Може да се каже, че през голяма част от детството ми той ми е бил ролеви модел и съм щастлив като знам, че все още мога да се обърна към него за съвет.\nНе мога да кажа, че съм индивидуалист, винаги съм обичал отборната игра и възможността да изведа съотборник на чиста позиция. И все пак с времето започнах да отделям повече време за себе си и да си обръщам внимание.\nНе винаги имам нужната увереност в собствените си възможности – не знам дали е провал, но определено го отчитам като грешка. Започнах да го осъзнавам с годините, но имам много за наваксване. От тук не знам защо винаги се сещам за думите на Иречек:\nНие можещите, водени от незнаещите, постигнахме толкова много, с толкова малко, за толкова кратко,\nче сме се квалифицирали да правим от нищо нещо.\nТези думи, пътуващи във времето вече над 100 години разкриват твърде много за случващото се в България - има много способни хора с качества, на които се налага ежедневно да правят въжета от прахта, която им оставят тези, които ги ръководят.\nРазбира се, има и изключения, но те идват, за да потвърдят правилото.\nГордея се, че представях България на един от най-престижните академични форуми под шапката на МОК – Международната Олимпийска Академия и то именно на 50-та Юбилейна сесия.\nРадвам се също, че останах по някакъв начин близко до спорта през годините и че съхраних доброто в себе си и това да бъда достоен човек. За последното съм и благодарен, защото до голяма степен са „виновни“ родителите ми. Случвало ми се е да се замисля какво ли би помислила майка ми, ако постъпя по един или друг начин.\nВ професионален план се радвам, че успях да увлека около заниманията си толкова много хора, които оценяват моя труд, знания и способности.\nСтарая се ежедневно да оправдавам тяхното доверие и чувствам като свой личен успех всеки път, в който го правя.\nАз обожавам спортните игри и съревнованието, но при тях имам склонността да не разпределям усилията си и както се казва на баскетболен език - да „оставям всичко на паркета“!\nОт другата страна стоят тренировките – независимо дали са кондиционни или за здраве - там имам възможността да дозирам и моделирам усилията, за да извлека от себе си или човека срещу мен точно това, което ни е необходимо.\nОт страни изглежда елементарно, но е много по-сложно от това просто да направиш яка тренировка на някого.\n12. Кажи ни за предизвикателството – имаш лични цели, които преследваш, искаш да дадеш пример, „за отбора“ или друго - защо го правиш?\nПредизвикателството беше създадено, за да даде насоки на читателите на Актуално. Да обедини широкия спектър от теоритични проблеми, които вече сме поставяли в рубриката „Вкъщи“ с практически съвети как да ги свържем, за да постигаме целите си, независимо какви са те.\nИскате да отслабвате, искате да се стягате, искате да сте по-атлетични или по-издръжливи… всичко, което ви трябва е план и последователност в действията.\nТози въпрос ме провокира. Да отрека съществуването на завършено или съвършено състояние. Дори олимпийските шампиони искат да повторят успеха си отново и отново.\nИдеалното състояние е, когато човек съумее да запази стремежа без да губи здравето си – психическо и физическо. Именно това непрестанно желание да бъдем най-доброто от себе си е в основата и на идеята за Bestefficient.\nКой има имен ден днес, 18 септември... 19313\nБойко Борисов: Ясен е кандидатът на ГЕРБ за... 17829\nСтоличен архитект пожела на "АнтиваксЕрите... 3815\nКоронавирусът в България: Над 480 000 са вече... 3253\nКой имунитет е по-траен - след ваксинация... 3080\nМанолова с покана към Кирил Петков и Асен Василев... 2382\nЦветан Цветанов: Без къртица в службите Брендо... 1855\nТрима политолози спориха за големите нови... 1716\nПрезидентската жажда за власт... 1450\nПетков и Василев представят утре новия си... 1352


Маркетинга трябва да управлява фирмената стратегия, а не да я следва\nВярвам, че онлайн маркетингът заслужава много повече внимание отколкото му се обръща в света на малкия бизнес у нас.\nАми достатъчно е да си отговорите на въпроса: "Имали някаква съществена разлика между вашия продукт и продукта на конкурентите ви?"\nАко сте като 98 % от хората, отговорът ви е сигурно: "Хм... всъщност не съвсем." Добре. Наистина не е нужно да имате революционно нов продукт, за да успеете в бизнеса. И не е необходимо дори да се прави, кой знае какво научно изследване, за да се предположи, че 98 % от хората в бизнеса ще признаят, че продуктите им са много, много сходни с тези на конкуренцията. Разбира се този % е просто предположение. Но съм твърдо убедена, че повечето продукти, услуги и марки имат много общо помежду си и сравнително малко съществени разлики.\nИ така, какво кара един продукт да се откроява, докато многото му почти идентични братя събира прах т в складовете и по рафтовете на магазина?\nОтговорът е кратък и ясен: МАРКЕТИНГ.\nА защо онлайн маркетинг?\nЗаради възможността да се постигнат чудесни резултати със сравнително нисък бюджет.\nВеднага давам пример без да издавам естеството и характера на продуктите, за да запазя анонимността на клиента, макар че същите играят огромна роля и все пак: 10 евро дневен бюджет за фейсбук реклама - 3 и 5 поръчки дневно с чиста печалба от 25 до 50 лв. и дай боже спечелен клиент, който да продължи да поръчва.\nЗа съжаление от всички бизнес компоненти маркетингът в малкия бизнес у нас е най -подценяван. Какво имам предвид - всеки - разбира, не разбира се опитва да прави маркетинг сам, към специалистите се обръщат един малък % далновидни предприемачи или претърпелите пълен крах аматьори, нанесли често вече трудно поправими щети на бизнеса си. За това и в днешно време процъфтяват компании, които биват наемани да поправят щетите върху бизнес репутацията на даден бранд.\nДруг проблем е надценяването на търговския отдел. Как да продаваш нещо, за което никой не е чувал и на никой не му пука?\nПърво трябва да поработиш върху популяризирането на бранда.\nА именно маркетинга помага на всички да разберат кой сте и какво предлагате и им създава илюзията, че не могат да живеят без вас.\nЗащото именно това е в основата на продажбите.\nФейсбук ще стартират нова функция ДАРЕНИЕ\nФункцията ще е достъпна само за дарителски организации. Тя ще дава възможност на хората директно на страницата да даряват желаното от тях количество, подпомагайки каузата.\nБутонът ще се вижда не само на самата страница, но и отстрани на всеки нейн публикуван пост.\nПовече за новата опция прочетете тук:http://newsroom.fb.com/News/773/Donate-to-Nonprofits-Through-Facebook.\nВсяка страница, желаеща да ползва опцията, логично трябва да мине одобрение. Молба за включване можете да подадете тук: www.facebook.com/help/contact/585894954798346.\nЗнаете ли по какво да съдите дали една фейсбук рекламна кампания е успешна?\nЕто малко ориентировачно какви стойности на CTR считаме за добри в зависимост от формата на рекламата:\n#1: Рекламен банер вдясно (водещ към външен за ФБ линк)\nВсичко над 0.100% е добро и всичко под 0.030% е зле.\n#2: Рекламен банер вдясно (води към ФБ дестинация)\nВсичко над 0.300% е добро и всичко под 0.100% е зле.\n#3: Реклама във Фийд-а с Новини (без индивидуално селектирана целева група)\nВсичко над 1.0% е добро и всичко под 0.300% е зле.\n#4: Реклама във Фийд-а с Новини (с индивидуално селектирана целева група)\nВсичко над 3.0% е добро и всичко под 1.0% е зле.\nИ бих казала, че дадена реклама трябва да навърти минимум 1000-1500 импресии, за да се считат резултатите за показателни!\nИ естествено според продукта и индустия може да има отклонения.\nРазбира се най-добрия инструмент за оценяване си остават реализираните продажби.\nАко сумата от печалбата ви е по-голяма или равна на вложената за реклама сума, кампанията е успешна.\nЕдна обща заплуда по отношение на ФБ рекламите:\nЧе за разлика от Google Adwords, няма как да видим дали са довели до желана акция на нашия уебсайт. И съответно не знаем дали поръчките ни идват точно от там или от другаде.\nТова от вече от близо година не е вярно. Фейсбук предлагат CONVERSION TRACKING за своите реклами.\nВ панела за настройка можете да поставите т.нар. "conversion tracking pixel", които да сложите в кода на страницата си (дестинация на вашата реклама). Така всеки път, когато желаното действие бива извършено от човек, влязъл в сайта от ФБ реклама, фейсбук регистрира това. И го показва във вашите статистики.\n1) можем да следим по-точно каква част от инвестицията ни се възвръща директно за даден период\n2) кои точно реклами са предизвикали крайно действие (те може да са различни от тези, предизвикали най-много кликове!)\n3) кои целеви групи са най-обещаващи, когато се отнася до желаното действие.\nИ хубавото е, че понякога Хелп-а не е никак лошо място да научите повече за подобни неща.\nРъководство: Как да станем успешни мениджъри\nЕто едно ръководство по мениджмънт, което ми препоръчаха и което се заемам веднага да прочета. Защото въпреки, че съм дипломиран мениджър и предприемач, развиващ свой собствен бизнес, смятам, че все още има какво да усъвършенствам.\nА и откровено казано, автора ме грабна още в Предговора със извода, до който е достигнал и който споделя: " Заеми се с нещо, което обичаш да правиш, нещо, което ти е на сърце, работи усърдно, уважавай колегите си и не се страхувай от провал, бъди честен с всички и преследвай мечтите си."\nКнигата е разделена на две части. първата част включва златните правила, по които трябва да се водим, ако искаме да бъдем успешни мениджъри. Във втората част от книгата ще прочетете много искрени и прочувствени отговори от доказали се във времето със своя професионализъм успешни мениджъри.\nЕлектронен вариант на книгата можете да изтеглите от секцията ни Е-книги. А книжното издание, скоро ще бъде разпространено из търговската мрежа.\nДобавяне на форми за записване , E-mail форми към Facebook страница\nВече е възможно да свържете вашата Фесйбук страница директно към имейл списъците си в EmailInvest и да добавяте имейл и други контактни данни за Вашите потенциални клиентиИма няколко неща които трябва да имате преди да интеграцията:\n- профил във Facebook\n- достъп като администратор във вашата Facebook страница\n- EmailInvest акаунт\nВлезт в или създайте своя Emailinvest акаунт с вашите данни за вход - ВХОД\nАко нямате регистрация, може да се регистрирате безплатно ОТТУК\nОтворете едновременно нов таб на браузера си и влезте в своя Facebook профил и отидете на страницата на приложението -https://www.facebook.com/apps/application.php?id=233298880051766\nВиждате страницата на приложението на Emailinvest във Facebook за поставяне на форми за записване във вашите Facebook страници..\nЗа да свържете своя профил с приложението, натиснете бутона Go To App\nСлед това следва екран на който трябва да дадете достъп и до страниците на които вие сте администратор, за да може приложението да постави на тях формите, които желаете.\nТова е началната страница на приложението.\nТази страница се вижда в случай, че не сте логнати в Emailinvest.\nОтворете нов таб във вашия раузер и се логнете в Emailinvest. След това се върнете отново тук и рефрешнете екрана с Ctrl+F5\nТогава ще видите екран на който са изброени вашите страници на които сте Админситратор.\nНа този екран виждате страниците на които сте Администратор във Facebook и под всяка една от тях от падащо меню може да изберете коя отвашите форми за записване от EmailInvest може да добавите. Формите за записване трябва да са предварително създадени в EmailInvest. От приложението правите връзката която форма от EmailInvest на коя ваша страница от Facebook да поставите\nСлед това е необходимо да добавите приложението като Таб във вашата Facebook страница. След като изберете страницата и формата която искате да поставите натиснете бутона Добави към моите страници, който ще видите най-долу на екрана.\nСлед това изберете точно в коя страница искате да бъде добавено приложението.\nСлед това натиснете бутона в долния край на екрана\nОтивате на вашата страница и трябва да видите добавен новия таб от Emailinvest. Ако имате повече от три таба разлистете, за да го видите"\nПроменете името на таба, според вашите желания:\nСменете изображението което ще се показва на главната страница за новия таб:\nИзберете файл от вашия компютър:\nСлед това се върнете отново във вашата Facebook страница\nВашия нов таб вече изглежда по този начин:\nОтново влезте в страницата н а приложението:\nИзберете коя от вашите предварително създадени форми искате да се показва в този таб и натиснете бутон Запази:\nСлед натискане на таб от вашата страница се вижда вече вашата форма:\nОформлението на тази страница е изцяло по ваш дизайн. Може да го редактирате в редактора на форми в Emailinvest.\nАко желаете да бъде изцяло по ваш дизайн, може да генерирате кода на полетата и изцяло да смените дизайна на формите си за записване.\nДанните които се попълват в тази форма се записват директно в профила ви в Emailinvest в съответните групи, които сте посочили.\nСъздайте още сега своя акаунт в Email Invest.


Контра на Тръмп: Джо Байдън иска всички американци с маски навън - Lupa BG\n08:29 - 14 Август 2020\nКандидатът за президент на САЩ от Демократическата партия и бивш вицепрезидент Джо Байдън призова за носене на маски от всички американци, когато са навън в идните три месеца най-малко, предадоха световните агенции.\nСпоред 77-годишния Байдън, мярката ще спаси над 40 000 живота в идните три месеца. Той припомни, че в САЩ вече са починали от усложнения от зараза с коронавируса над 165 000 души.\nНастоящият президент Доналд Тръмп дълго време демонстративно отказваше да носи маска, когато се появяваше на публични места и на закрито, и на открито. Той каза, че няма да носи маска, но пие хидроксихлорорхин, за което си навлече критики от политически противници и специалисти.\nДжо Байдън заедно със своя кандидат за вицепрезидент Камала Харис\n74-годишният Тръмп отказваше и тестване за коронавирус, но след положителните случаи на сътрудници в Белия дом вече го прави поне веднъж седмично.\nАмериканският президент обяви и че няма намерение да въвежда в страната задължително носене на маски на фона на епидемията от коронавирус. На въпрос, зададен му в средата на юли, дали обмисля възможността за указ, с който да задължи американците да носят маски, Тръмп отговори: "Не, бих искал да оставя на хората определена свобода." Той добави, че не вярва в нуждата от такава задължителност.\nКандидат-президентът на демократите заедно със съпругата си Джил\nСъщо така американският президент посочи, че самият той не вярва, че ако всички носят маски, то вирусът ми изчезнал. А и носенето на маска може да има и някои негативни последствия.\nНаскоро Доналд Тръмп се подигра с опонента си Джо Байдън за носенето на маска на публични места. Президентът сподели в "Туитър" снимка на демократа с черни очила и черна предпазна маска, както и изказването на консервативния политически анализатор Брит Хюм: "Това може да помогне да се обясни защо Тръмп не обича да носи маска на публично място."


Код на продукта: HONEYWELL прав 1/2 комплект\nТермовентил HONEYWELL прав 1/2 комплект с термоглава Thera 6, подходящ за всички видове радиатори. Монтира се успоредно на радиатора с термоглавата на...\nс термоглава Thera 6, подходящ за всички видове радиатори. Монтира се успоредно на радиатора с термоглавата напред. Възможност за свързване към полипропиленва тръба ф16 с адапрор danfoss. Регулира температурата в помещението и осигурява комфорт. Комплект с термостатична глава Honeywell Thera 6. Гарантира икономия за енергия и по-ниски сметки.\nТермовентил HONEYWELL прав 1/2 комплект Термовентил HONEYWELL прав 1/2 Термовентил HONEYWELL Термовентил комплект Термовентил HONEYWELL Термовентил комплект с термоглава Термовентил комплект с термоглава HONEYWELL honeywell Комплект термовентили


Тенис лакът и други видове бурсити - BgMedBook\nТенис лакът и други видове бурсити\nБурситът е болезнено състояние, което засяга ставите. Бурсите са пълни с течност сакчета, които действат като възглавница между костите, сухожилията, ставите и мускулите. Когато тези торбички се възпалят, се нарича бурсит.\nТова е относително обичайно състояние, но много хора го третират у дома и не виждат лекар, затова е трудно да се знае колко е често срещано.\nИма над 150 бурси в човешкото тяло. Те възпират и смазват точки между костите, сухожилията и мускулите в близост до ставите.\nБурсите са облицовани със синовиални клетки. Синовиалните клетки произвеждат смазващо вещество, което намалява триенето между тъканите. Това омекотяване и смазване позволява на нашите стави да се движат лесно.\nКогато човек има бурсит или възпаление на бурсата, движението или натискът са болезнени.\nПрекалената употреба, нараняването и понякога инфекцията от подагра или ревматоиден артрит може да предизвика бурсит. Тенис лакът е един вид бурсит.\nВсяка бурса може да бъде засегната, но бурситът е по-вероятно на определени места. Хората с бурсит ще почувстват болка в мястото на възпаление.\nРайоните, където най-често се случва бурсит, са:\nКогато бурситът засяга коляното, понякога се нарича "коляно на свещеник" или "коляно на домашния любимец", а когато то засяга лакътя, то е "тенис лакът".\nЛечението ще зависи от тежестта на симптомите.\nПовечето случаи на случаи на бурсит могат да се лекуват у дома, с помощта на фармацевт и някои техники за самообслужване.\nСамостоятелната грижа обикновено включва:\nЗащита на засегнатата област: Покриването може да предпази засегнатите бурси от контакт.\nПочивка: Не използвайте ставите в засегнатата зона, освен ако не е необходимо. Бурситът реагира добре на почивка.\nОпаковки с лед: Поставянето на ледени пакети, увити в кърпа върху засегнатата област, може да помогне за намаляване на болката и възпалението. Алтернативно, малка опаковка от замразени зеленчуци ще направи. Ледът не трябва да се поставя директно върху кожата.\nПовишаване на засегнатата област: По-малко кръв ще се събере, ако е повишена, и това може да помогне за намаляване на възпалението.\nБолкоуспокояващи: Ибупрофенът е ефективен като болкоуспокояващо средство и намалява възпалението.\nМоже да е необходимо медицинско лечение за по-тежки симптоми.\nЛекарят може да инжектира стероиди в засегнатата област. Стероидите блокират химическото тяло, наречено простагландин. Простагландинът причинява възпаление. Стероидите трябва да се използват внимателно, тъй като те могат да повишат кръвното налягане на пациента, ако се използват твърде дълго и да увеличат риска от получаване на инфекция.\nАко тестът за течности потвърди бактериална инфекция, лекарят вероятно ще предпише антибиотици. Те ще се прилагат перорално, например като таблетки или интравенозно, в по-тежки случаи.\nМного рядко може да се наложи хирургично да се отцеди бусът.\nЛице с бурсит може да има един или повече от следните симптоми:\nБолка, която се увеличава с движение или натиск\nНежност, дори без движение\nАко бурситът е причинен от инфекция, той се нарича септичен бурсит. Пациент със септичен бурсит може да има следните допълнителни симптоми:\nЗачервяване на засегнатата област\nЗасегнатият район се чувства горещ, когато е докоснат\nМного хора лекуват бурсит у дома, но ако симптомите са по-тежки, те трябва да потърсят медицинска помощ.\nПо-тежките симптоми включват:\nБолки в ставите, които предотвратяват цялото движение\nБолка, продължаваща повече от 2 седмици\nОстри, стрелба болки\nПрекомерно подуване, натъртване, обрив или зачервяване в засегнатия регион\nТова може да са признаци на септичен бурсит, потенциално сериозно заболяване.\nБурситът може да бъде резултат от нараняване, инфекция или предшестващо състояние, при което кристалите могат да се формират на борса.\nНараняванията могат да раздразнят тъканта в бюста и да причинят възпаление. Лекарите казват, че бурситът, причинен от нараняване, обикновено отнема време за развитие. Ставите, сухожилията или мускулите, които са близо до бурсата, може да са били пренасилени. Най-често нараняванията се причиняват от повтарящи се движения.\nНякои причини за бурсит включват:\nТенис лакът: Бурситът е често срещан проблем сред тенисистите и голфърите. Повторяемото огъване на лакътя може да доведе до нараняване и възпаление.\nКоляното на ковчега: повтарящото се коленичене може да причини нараняване и подуване на бурсите в областта на коляното.\nРамо: Повтарящото се повдигане над главата или достигането нагоре може да предизвика бурсит в рамото.\nГлезен: Травмата на глезена може да се дължи на твърде много ходене и на неправилни обувки. Това е често срещано сред скейтъри и спортисти.\nХълбоци: Бурсите в тази област могат да се възпалят, след като седи на твърда повърхност за дълго време, например на велосипед.\nХълбоци: Някои бегачи и стрелци могат да развият хип-бурсит.\nБедра: Бурситът може да се дължи на стречинг.\nБурситът може да бъде причинен и от тежък удар в района.\nИнфекцията, която причинява бурсит, обикновено е в бурси, които са по-близо до повърхността на кожата, като тези близо до лакътя. Изрязването на кожата е възможност за навлизане на бактериите.\nПовечето здрави хора не са засегнати от бактериите, които влизат през кожата, но хората с отслабена имунна система са по-изложени на риск. Примери са тези с диабет или ХИВ / СПИН, тези, които получават химиотерапия или лъчетерапия за лечение на рак, хора, които приемат стероиди, и тежки консуматори на алкохол.\nХората с определени здравословни условия са по-склонни да имат кристали във вътрешността на борсата. Кристалите дразнят бурсата и я надуват.Условията, които могат да причинят това, включват подагра, ревматоиден артрит и склеродермия.\nЗа да диагностицира бурсит, лекарят ще изследва засегнатия район и ще попита пациента за последните си дейности.\nАко пациентът има висока температура, лекарят може да вземе малка проба от течност от бурса в близост до засегнатата част на тялото. Пробата ще бъде тествана за бактерии, а може би и за кристали.\nАко лечението не е ефективно, лекарят може да извърши допълнителни тестове, за да премахне възможността за по-тежко състояние.\nРентгенови лъчи, за да проверите за счупени или счупени кости\nКръвни тестове за оценка на ревматоиден артрит\nCT сканиране или MRI сканиране, за да видите дали има разкъсана сухожилие\nСледните съвети се препоръчват за предотвратяване на бурсит:\nЗащитете уязвимите части на тялото: Хората, които коленичат много, могат да получат подложки за коляното. Лакътните скоби могат да защитят тенис и голф играчите. Спортистите или запалените разходки трябва да инвестират в някои добри обувки за ходене или за бягане.\nКогато правите повтарящи се задачи, вземете почивки: Освен обичайните почивки, различни движения за използване на различни части на тялото могат да ви помогнат.\nПоддържане на здравословно тегло: Като наднормено тегло или със затлъстяване поставя допълнително стрес върху ставите.\nЗагрявайте преди тренировка: Преди енергично трениране, най-добре е да се затопли за най-малко 5 до 10 минути. Дейностите могат да включват ходене с добра скорост, забавен джогинг или колоездене.\nСилните мускули добавят допълнителна защита към зоната: Укрепването на мускулите в район, където е възникнал бурсит, особено около ставата, ще осигури допълнителна защита от наранявания.\nУпражненията за укрепване на мускулите трябва да се извършват само след като бурситът е изчезнал напълно.\nГрешки в мазето? Ето защо\nКакво можете да направите за слуз в урината?\nПрегледът потвърждава връзката между захарните напитки и затлъстяването\nВсичко, което трябва да знаете за дефицита на биотин


Скейтбордингът през 70-те (галерия)\nФранк Запа: Без отклонение от нормата, напредъкът не е възможен\nHome / Фото / Скейтбордингът през 70-те\nСкейтбордингът през 70-те\nФОТО: 70-те години на миналия век дават нов тласък на скейтбординга. Въвеждането на полиуретановите колела от Франк Назуорти се превръща в събитие, което предефинира цялата култура на каране. Проектирани са първите специализирани машинки (axles) за скейт.\nРаждат се нови форми на дъските, нови стилове, нови карачи. Към края на десетилетието промените вече са осезаеми. Спийдбординга е в подем. Карането в пулове става все по-популярно. Заражда се идеята за първите скейт-паркове. Появяват се и цяла нова вълна от списания, посветени на скейтборда.\nSkateboarder, Skateboard World и Wild World of Skateboarding са само малка част от тях. Представяме ви скромна извадка от снимки на скейтъри от това време, публикувани в тези издания.\nBobby Piercy – Skateboarder Magazine June 1977\nDavid Andrecht – Skateboarder Magazine, June 1980\nEddie Elguera – Skateboarder Magazine, September 1979\nEllen Berryman – Skateboarder Magazine, February 1977\nFabiana Badie – Wild World of Skateboarding, September 1977\nGregg Weaver – Skateboarder Magazine December 1976\nGregg Weaver – Skateboarder Magazine June 1976\nHobie Team 1977\nJim Muir – Skateboard World Magazine, February 1978\nKim Cespedes – Wide World of Skateboarding Magazine, December 1977\nLa Costa Team 1976\nLaura Thornhill – Skateboard World, September 1977\nLaura Thornhill – Skateboarder Magazine July 1977\nLonnie Toft – Wild World of Skateboarding, May 1978\nMichelle Matta – Wild World of Skateboarding, November 1977\nMicke Alba – Skateboarder Magazine, July 1979\nMike Weed Skateboarder Magazine June 1976\nMike Williams – Skateboarder Magazine January 1978\nRobin Logan – Skateboard World Magazine, October 1977\nScott Senatore – Skateboarder Magazine May 1978\nTom Inouye – Skateboarder Magazine April 1977\nTommy Ryan, La Costa – Skateboarder Magazine December 1976\nUSP Team 1976\nVince Klyne – Skateboarder Magazine, August 1977\nWaldo Autry – Skateboarder Magazine December 1976\nWaldo Autry – Skateboarder Magazine, June 1976\nWentzle Ruml IV – Skateboarder Magazine, August 1977\nSkateboard World Skateboarder Wild World of Skateboarding галерия скейтборд\t2015-01-09\nСледващи: Къртни Лав superstar\nНик Кейв пуска официален скейтборд


Panasonic показа два нови фотоапарата в София - Вести | Computerworld.bg\nДва нови фотоапарата, предлагащият разширени възможности за заснемане на видео Lumix DMC FZ2000 и компактният Lumix FX15, показа японската компания Panasonic в София – дни преди официалната им премиера на изложението Photokina 2016.\nПо-големият от двата модела, Lumix FZ2000, предлага възможност за неограничен запис на 4K видео в MOV/MP4 формат. От компанията описват новото устройство като добър избор за „полупрофесионални фотографи и видеооператори, които търсят професионални възможности и качество в компактно устройство“. То е оборудвано с обектив с 20-кратно отпично варио и и F2.8-4.5. Зад него е разположен 1,0-инчов MOS сензор, предлагащ разделителна способност от 20,1 мегапискела. Според заявените показатели апаратът бърз автофокус за приблизително 0,09 сек. и последователно снимане в серия със скорост до 12 кадъра в секунда. Буферът му може да събере до 100 изображения в JPEG формат или до 30 в RAW.\nПрочетете още: Canon показа официално в България фотоапарата EOS 5D Mark IV\nНалице е и функцията „4K PHOTO“, при която се прави серия със скорост 30 изображения в секунда, т.е. на практика е налице възможност за извличане на кадри от видео с резолюция 8 мегапиксела. Също така интерес заслужава подобрената Post Focus функция, при която апаратът прави множество кадри с фокус върху различни области, благодарение на което потребителят може в последствие да избира къде да падне фокусът. В новия модел е предвидена възможност (т.нар. Focus Stacking) за обединяване на няколко кадъра в едно изображение, чрез което може да се изберат няколко зони, които да бъдат на фокус. Функцията е особено подходяща за макро снимки.\nЕдно от важните нововъведения е вграденият в обектива регулируем ND филтър (ND4/ND16/ND64/Auto). Благодарение на него фотографът/операторът може да избира комбинации от бленди и скорости, които в противен случай биха довели до преекспонирано изображение. При заснемане на видео пък неутралният филтър може да помогне за намаляване на ефекта на „насичане“ при висока осветеност.\nОчакваната цена на Panasonic Lumix FZ 2000 за Европа, според компанията, е около 1250 евро.\nДжобният Lumix FX15 пък се очаква да се продава за около 699 евро. Високата за размерите му цена се обяснява с висококачествения светлосилен обектив на Leica с F1.4-F2.8 и големия сензор с размер 1,0 инча. Благодарение на голямото количество светлина апаратът може да постига „боке“ ефект дори при снимане от по-голямо разстояние (нещо, което обикновено е непостижимо за повечето малки компактни поради малките им по размер сензори).\nФотоапаратът е оборудван със система за прецизен фокус наречена DFD (Depth From Defocus). При нея се съкратява времето за фокусиране чрез анализиране на две последвателни изображения с различни нива на рязкост със скорост 240fps. При снимане в серия устройството може да улавя до 10 изображения в секунда.\nLumix FX15 предлага и възможност за заснемане на 4K видео, като тук също е налична споменатата по-горе функция „4K PHOTO“. Същото важи и за „Post Focus Stacking“.\nСред останалите възможности на апарати изпъква още активната стабилизация по 5 оси и улеснената безжична свързаност чрез Wi-Fi за бързо споделяне на заснетите кадри.\nНов супер 35 мм обектив с плавно приближение пусна SonyБезогледален 4К фотоапарат само за $800? Има - Panasonic Lumix GX85Нов фотоапарат на Sony с фокусен диапазон 24 до 600 ммНай-голямата снимка на Андромеда досега – 1,5 млрд. пиксела


Оферти за налични хотели в San Sebastian\n30 отзиваHotel Sogo Tarlac...Толкова ниска/о колкото61 BGN Още райони в Тарлак\nSan Sebastian е отлична база за опознаване на забележителностите на Тарлак в детайли. Заради множеството си атракции, тази най-посещавана част на града няма да престане да ви удивява. San Sebastian предлага известни забележителности, чудесни ресторанти и множество вълнуващи развлечения. Ако търсите най-доброто съвпадение на цени и качество на нощувките, отидете на Agoda.com. Разгледайте пълния списък от хотели и намерете най-подходящото за Вас място. Просто въведете датите на Вашия престой в полето на търсачката, за да намерите най-добрите оферти за хотели в San Sebastian.\nОтличени хотели в San Sebastian, Тарлак\nРайон: San Sebastian\nHotel Sogo Tarlac, който се намира в San Sebastian, Тарлак, е популярно място за туристи....\nХотели в San Sebastian: Hotel Sogo Tarlac


Двама нокаутьори в категория перо излизат на UFC 248 | Boec.BG - онлайн медия за бойни спортове\nНачало ММА Двама нокаутьори в категория перо излизат на UFC 248\nАмериканската медия MMAjunkie.com потвърди по-рано днес, че топ бойците в категория „перо“ Джереми Стивънс и Келвин Катар ще премерят сили на събитието UFC 248, което ще се проведе на 7-ти март в „T-Mobile Arena“, Лас Вегас. Двамата нокаутьори са се съгласили на битката, но от UFC все още не са обявили двубоя.\nКатар записа загуба в последното си стъпване в октагона. Той оглави събитието UFC:Москва заедно със Забит Магомедшарипов, но загуби по точки от руския представител. Преди тази битка той можеше да се похвали с 12 победи в 13 срещи, като в 4 от случаите победи с нокаут.\n33-годишният Стивънс е гладен за победа, тъй като като не е печелил в последните си четири битки. За последно той нокаутира Джош Емет на UFC on FOX 28 през февруари 2018. След този сблъсък записа загуби от Яир Родригес, Забит Магомедшарипов и Жозе Алдо.\nБойната галавечер UFC 248 ще бъде оглавена от битка за титлата в категория „сламка“ при жените между Уейли Жан и Йоана Йенджейчик. Преди тях в клетката във Вегас ще кръстосат ръкавици Джаред Каноние и Робърт Уитакър в средна категория.\nтагове: Джереми Стивънс Келвин Катар\nпредишни Допинг ченгетата в UFC с нови тестове\nследващи Кикбокс за жени или пет причини да изберете този спорт


Вторник, 24 Март 2015 19:18\nПетък, 13 Март 2015 20:44\nОколо 5 милиона лева от бюджета на Агенция "Пътна инфраструктура" са предвидени за отстраняването на нанесените от природните бедствия щети по пътищата. Парите обаче са значително по-малко от необходимото за ремонтите, които се налагат от началото на годината. Въпреки това, от агенцията уверяват, че ще посрещнат най-неотложните щети.\nСъбота, 07 Март 2015 16:09\nПочти в цяла България вали, в Рудозем е обявено бедствено положение, най-тежка е ситуацията в Смолян, Хасково и Кърджали, като в Смолян се събира Кризисен щаб. В Родопите като цяло е критична ситуацията. Снегът е мокър и тежък, затова има и проблеми с електрозахранването, спират и мобилните оператори и няма връзка с екипите на място, това заяви в „Седмицата" по Дарик председателят на управителния съвет на Агенция „Пътна инфраструктура" Лазар Лазаров.\nЧетвъртък, 29 Август 2013 12:20\nНовият шеф на пътната агенция Стефан Чайков е в тежък конфликт на интереси, който може да доведе дори до спиране на европейските фондове. Това твърдят от ГЕРБ заради информацията, че Чайков участва в 12 фирми, повечето свързани с пътния бранш. Веднага след като встъпи в длъжност, той подписа договора за обходния път на Монтана.